Aquest text parla sobre el tema Antropologia?
Els Premis Ictineu son premis literaris instaurats l'any 2009 per les Tertúlies Catalanes de Ciència-Ficció, Fantasia i Terror (Ter-Cat). Des de l'any 2012 es troben sota l'auspici de la Societat Catalana de Ciència-ficció i Fantasia (SCCFF). Es concedeixen anualment a obres publicades l'any anterior, ja es tracti d'originals en català o de traduccions al català (inèdites).Els premis es decideixen en dues fases. En la primera, partint de la llista de totes les publicacions aparegudes l'any anterior, i per votació popular oberta als membres de la SCCFF, es decideix una llista de finalistes de cadascuna de les categories. En la segona fase, la votació es duu a terme de manera paral·lela entre un grup de jurat i una votació popular, essent escollit el guanyador per la suma de totes dues valoracions. El lliurament dels premis es fa a la tardor, dins del marc de la CatCon. Actualment hi ha sis categories: millor novel·la en català, millor novel·la traduïda al català, millor conte en català, millor conte traduït al català, millor il·lustració i millor antologia.
No.